stanford-oval/wikipedia huggingface dataset:
กิจกรรมเฉลิมพระเกียรติมหามงคลเฉลิมพระชนมพรรษา 80 พรรษา
กิจกรรมหลัก

นิทรรศการเฉลิมพระเกียรติฯ 4 ภูมิภาค และ กรุงเทพมหานคร ดังนี้
จังหวัดขอนแก่น วันที่ 1 - 8 พฤศจิกายน 2550 ศูนย์ประชุมอเนกประสงค์กาญจนาภิเษก มหาวิทยาลัยขอนแก่น
จังหวัดสงขลา วันที่ 1 - 8 พฤศจิกายน 2550 หอประชุมเฉลิมพระเกียรติ 80 พรรษา 5 ธันวาคม 2550 มหาวิทยาลัยราชภัฏสงขลา
จังหวัดเชียงใหม่ วันที่ 17 - 25 พฤศจิกายน 2550 เอ๊กซ์โป เซ็นเตอร์ สำนักบริหารโครงการมหกรรมพืชสวนโลกเฉลิมพระเกียรติฯ ราชพฤกษ์ 2549
จังหวัดชลบุรี วันที่ 17 - 25 พฤศจิกายน 2550 อาคารกรีฑาในร่ม ศูนย์กีฬาแห่งชาติภาคตะวันออก
กรุงเทพมหานคร วันที่ 1 - 10 ธันวาคม 2550 ศูนย์แสดงสินค้าและการประชุม อิมแพ็ค เมืองทองธานี
ซุ้มเฉลิมพระเกียรติ พระมหากษัตริย์ผู้ทรงเป็นแรงบันดาลใจของปวงชน จำนวน 38 ซุ้ม ได้แก่ ช้างคู่พระบารมี เครื่องราชสักการะ ทศพิธราชธรรม พระราชประวัติ พระปรีชาสามารถ โครงการพระราชดำริ มหาจักรี พญาครุฑ มงคล 8 มงคล 8 พระมหาชนก นพรัตน์ พระราชกรณียกิจเพื่อปวงชน และพระผู้คู่พระบารมี บริเวณถนนราชดำเนิน, สนามเสือป่า และพระตำหนักจิตรลดารโหฐาน โดยกรุงเทพมหานคร
งานประกวดพลุนานาชาติเฉลิมพระเกียรติ วันศุกร์ที่ 16, 18 พฤศจิกายน ที่ริมทะเลสาบ เมืองทองธานี โดยกระทรวงกลาโหม กองทัพไทย และสำนักงานตำรวจแห่งชาติ ร่วมกับหน่วยงานภาครัฐและภาคเอกชน
งาน “ธันวาพฤกษาชาติ 2007” กล้วยไม้นานาชาติ ทวยราษฎร์เทิดไท้องค์ราชัน ระหว่าง 30 พฤศจิกายน - 5 ธันวาคม ณ สวนสามพราน โรงแรมโรสกาเด้นริเวอร์ไซด์ อำเภอสามพราน จังหวัดนครปฐม
มหกรรมพฤษาบูรพา เฉลิมพระเกียรติ 80 พรรษามหาราชา จังหวัดฉะเชิงเทรา ร่วมกับกองพลทหารราบที่ 11 ค่ายสมเด็จพระนั่งเกล้า หน่วยงานภาครัฐและเอกชนชาวจังหวัดฉะเชิงเทรา จัดงาน “มหกรรมพฤษาบูรพา เทิดพระเกียรติฯ 80 พรรษามหาราชา” ระหว่างวันที่ 4-16 ธันวาคม พ.ศ. 2550 ณ ศูนย์การเรียนรู้ปรัชญาพอเพียงและศิลปาชีพ กองพลทหารราบที่ 11 อำเภอเมือง จังหวัดฉะเชิงเทรา
โครงการพลุเฉลิมพระเกียรติ มหามงคลเฉลิมพระชนมพรรษา 80 พรรษา ระหว่างวันที่ 4 - 8 ธันวาคม จะจุดให้ครบแปดหมื่นนัด ดังนี้
คืนวันที่ 4 ธันวาคม 2550 : ดำเนินการจัดแสดงพลุและดอกไม้ไฟ บริเวณ อดีตสนามม้านางเลิ้ง (ปัจจุบันแปรสภาพเป็นอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร) ชื่องานว่า "ดอกไม้ไฟแห่งความจงรักภักดี 80 พรรษา มหาราชา"
คืนวันที่ 5 ธันวาคม 2550 : ดำเนินการจัดแสดงพลุและดอกไม้ไฟ อย่างยิ่งใหญ่ อลังการ ภายหลังการจุดเทียนชัยถวายพระพรแล้ว โดยจัดแสดงพร้อมกัน คือ จังหวัดนนทบุรี จังหวัดอุดรธานี และกรุงเทพมหานคร (กลางแม่น้ำเจ้าพระยาบริเวณสะพานพระราม 9) ชื่องานว่า "จุดพลุทั่วไทย ถวายพระพร"
คืนวันที่ 6 ธันวาคม 2550 : ดำเนินการจัดแสดงพลุและดอกไม้ไฟ บริเวณสนามราชกรีฑาสโมสรชื่องานว่า "แด่พระบิดร ล้นเกล้าชาวไทย"
คืนวันที่ 7 ธันวาคม 2550 : ดำเนินการจัดแสดงพลุและดอกไม้ไฟ บริเวณชายหาดแหลมแม่พิมพ์ อำเภอแกลง จังหวัดระยอง ชื่องานว่า "แด่พระบิดร ล้นเกล้าชาวไทย"
คืนวันที่ 8 ธันวาคม 2550 : ดำเนินการจัดแสดงพลุและดอกไม้ไฟบริเวณสวนเบญจกิติ ศูนย์การประชุมแห่งชาติสิริกิติ์ ชื่องานว่า "สืบสานตำนานพลุไทย จากสุโขทัยสู่รัตนโกสินทร์"
กิจกรรมรูปที่มีทุกบ้าน..รูปที่อยู่ในหัวใจคนไทยทุกคน
กิจกรรม 80 ล้านดวงใจ ร่วมกัน ทำดีเพื่อพ่อ ตลอด 80 วัน
ในส่วนรัฐบาลไทย ได้เตรียมการจัดกิจกรรมเฉลิมฉลอง และการจัดงานเฉลิมพระเกียรติ เนื่องในโอกาส มหามงคลเฉลิมพระชนมพรรษา 80 พรรษา 5 ธันวาคม 2550 โดยมีรายละเอียด ดังต่อไปนี้
กิจกรรมหลัก > ตลอดทั้งปี พุทธศักราช 2550

โครงการจัดทำ เพลงเฉลิมพระเกียรติฯ เนื่องในโอกาสมหามงคลเฉลิม พระชนมพรรษา 80 พรรษา 5 ธันวาคม 2550 จัดโดย สำนักงานคณะกรรมการเอกลักษณ์ของชาติ (เพลง พ่อแห่งแผ่นดิน)
โครงการไถ่ชีวิตโค - กระบือ ทั่วประเทศ จัดโดย รัฐบาลไทย และ สภานิติบัญญัติแห่งชาติ
โครงการประดับตกแต่งธงชาติไทย และธงตราสัญลักษณ์งานเฉลิมพระเกียรติฯ บริเวณถนนราชดำเนิน ทั้งสามสาย และสะพานสำคัญต่างๆ จัดโดย กรุงเทพมหานคร
โครงการจัดทำเหรียญกษาปณ์ที่ระลึก และเหรียญที่ระลึก เนื่องในโอกาส มหามงคลเฉลิมพระชนมพรรษา 80 พรรษา 5 ธันวาคม 2550 จัดโดย กรมธนารักษ์ กระทรวงการคลัง
การจัดพิมพ์ธนบัตรที่ระลึก เนื่องในโอกาส มหามงคลเฉลิมพระชนมพรรษา 80 พรรษา 5 ธันวาคม 2550 เป็นธนบัตรแนวตั้ง กระดาษติดกัน บางคนเรียกกันว่า 16 บาท เนื่องจากเป็นกระดาษติดกัน ลักษณะด้านหน้าเป็นพระบรมสาทิสลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในรูปแบบต่างๆ มีภาพประกอบด้านหน้า ดังนี้ ธนบัตร 1 บาท จะนำเสนอพระบรมสาทิสลักษณ์เมื่อครั้งเสด็จออกมหาสมาคม เป็น ครั้งแรกที่ได้พบเห็นประชาชน ธนบัตร 5 บาทจะนำเสนอพระบรมสาทิสลักษณ์ เมื่อครั้งเสด็จพระราชดำเนิน เรียบพระนคร เนื่องในโอกาส พระราชพิธีเฉลิมพระชนมพรรษา 3 รอบ 5 ธันวาคม 2506 และธนบัตร 10 บาท จะนำ เสนอ พระบรมสาทิสลักษณ์ เมื่อครั้งเสด็จออกมาหาสมาคม ณ พระที่นั่งอนันตสมาคม เนื่องในโอกาสฉลองสิริราชสมบัติครบ 60 ปี วันที่ 9 มิถุนายน 2549 ด้านหลังธนบัตรจะนำเสนอเรื่องราวพระราชประวัติตั้งแต่ยังทรงพระเยาว์จนถึงปัจจุบันส่วนใหญ่จะอยู่ในเลข 9
วันที่ 22 มกราคม, 19 กุมภาพันธ์, 26 มีนาคม, 23 เมษายน, 14 พฤษภาคม, 18 มิถุนายน, 16 กรกฎาคม, 27 สิงหาคม พิธีมหามงคล เจริญน้ำพระพุทธมนต์ และเจริญจิตตภาวนา เพื่อถวายเป็นพระราชกุศลฯ ณ พระอุโบสถ วัดพระศรีรัตนศาสดาราม จัดโดย สำนักงานพระพุทธศาสนาแห่งชาติ
กิจกรรมหลัก > เดือนมกราคม

วันที่ 20 มกราคม การจัดงานเฉลิมพระเกียรติ เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ณ ท้องสนามหลวง จัดโดย คณะกรรมการเฉลิมพระเกียรติฯ (คู่สมรสคณะรัฐมนตรี)
ระหว่าง วันที่ 31 มกราคม - 11 กุมภาพันธ์ พิธีสยามมงคล ในโครงการสามัคคีธรรม นำสันติสุข ณ ท้องสนามหลวง จัดโดย สำนักเลขาธิการนายกรัฐมนตรี
โครงการบูรณะหอรัชมงคล ภายใน สวนหลวง ร.9 โดย สำนักราชเลขาธิการ (กรมราชเลขานุการในพระองค์ ในปัจจุบัน)
กิจกรรมหลัก > เดือนกุมภาพันธ์

ระหว่างเดือนกุมภาพันธ์ ถึงวันที่ 5 พฤษภาคม โครงการจัดทำ ซุ้มเฉลิมพระเกียรติฯ เนื่องในโอกาส มหามงคลเฉลิมพระชนมพรรษา 80 พรรษา 5 ธันวาคม 2550 ระหว่างเส้นทางหลวงสายต่างๆ โดย กรมทางหลวง กระทรวงคมนาคม
ระหว่างวันที่ 1 กุมภาพันธ์ - 31 ธันวาคม โครงการจัดทำ เข็มที่ระลึกตราสัญลักษณ์งานเฉลิมพระเกียรติฯ เนื่องในโอกาส มหามงคลเฉลิมพระชนมพรรษา 80 พรรษา 5 ธันวาคม 2550 โดย สำนักงานปลัดสำนักนายกรัฐมนตรี
ระหว่างเดือนกุมภาพันธ์ ถึงสิ้นปี โครงการจัดสร้าง พระมหามณฑป ประดิษฐาน พระพุทธมหาสุวรรณปฏิมากร วัดไตรมิตรวิทยารามวรวิหาร (ดำเนินการออกแบบ และเตรียมการก่อสร้างแล้ว ตั้งแต่เดือนตุลาคม พ.ศ. 2549 และเข้าร่วมโครงการเฉลิมพระเกียรติฯ เนื่องในโอกาส มหามงคลเฉลิมพระชนมพรรษา 80 พรรษา 5 ธันวาคม 2550 เมื่อเดือนกุมภาพันธ์ พ.ศ. 2550) ณ วัดไตรมิตรวิทยาราม จัดโดย สำนักงานทรัพย์สินพระมหากษัตริย์ และ สำนักงานพระพุทธศาสนาแห่งชาติ
กิจกรรมหลัก > เดือนมีนาคม

ระหว่างวันที่ 15 มีนาคม ถึงสิ้นปี โครงการประดับ ตราสัญลักษณ์เฉลิมพระเกียรติฯ บนสะพานลอย ถนน 5 สาย และ หน้าสำนักงานเขต 50 เขต จัดโดย กรุงเทพมหานคร
กิจกรรมหลัก > เดือนเมษายน

งาน "รวมพลังไทย เทิดไท้องค์ราชัน" ณ วัดพระศรีรัตนศาสดาราม และ ท้องสนามหลวง และสถานที่จัดงาน ทุกจังหวัดทั่วประเทศ วันที่ 17 - 22 เมษายน 2550 จัดโดย กรมการศาสนา และ สำนักงานพระพุทธศาสนาแห่งชาติ
กิจกรรมหลัก > เดือนพฤษภาคม

ระหว่างเดือนพฤษภาคม - กรกฎาคม จัดนิทรรศการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ สหรัฐอเมริกา และ ประเทศญี่ปุ่น จัดโดย คณะกรรมการจัดนิทรรศการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ต่างประเทศ
กิจกรรมหลัก > เดือนกรกฎาคม

วันที่ 27 กรกฎาคม โครงการอุปสมบทหมู่ เฉลิมพระเกียรติฯ เนื่องในโอกาส มหามงคลเฉลิมพระชนมพรรษา 80 พรรษาฯ ทั่วประเทศ จัดโดย กรมการศาสนา
กิจกรรมหลัก > เดือนพฤศจิกายน

พิธีพลีกรรมตักน้ำ และ พิธีเสกน้ำศักดิ์สิทธิ์ ทุกจังหวัดทั่วประเทศ โดย กระทรวงมหาดไทย
กิจกรรมหลัก > เดือนธันวาคม

พิธีเสกทำน้ำพระพุทธมนต์ศักดิ์สิทธิ์ โดย กระทรวงมหาดไทย
ระหว่างวันที่ 4 - 6 ธันวาคม ถวายบังคมสมเด็จพระบูรพมหากษัตริยาธิราช ณ ปราสาทพระเทพบิดร ศาลาสหทัยสมาคม ในพระบรมมหาราชวัง โดย สำนักงานพระพุทธศาสนาแห่งชาติ
วันที่ 5 ธันวาคม พิธีแห่เชิญ น้ำพระพุทธมนต์ศักดิ์สิทธิ์ ไปยังพระที่นั่งจักรีมหาปราสาท
วันที่ 5 ธันวาคม เวลาค่ำ งานมหรสพสมโภช จัดทั้งในกรุงเทพมหานคร (ที่ท้องสนามหลวง) และทุกจังหวัด
ดูเพิ่ม

งานเฉลิมพระเกียรติเนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550
นิทรรศการเฉลิมพระเกียรติฯ เนื่องในโอกาสการจัดงานฉลองสิริราชสมบัติครบ 60 ปี
พลุไซโก้ ชุดดอกไม้ไฟแห่งความจงรักภักดี 80 พรรษา มหาราชา
ผังแสดง ที่ระบุ ตำแหน่งซุ้มเฉลิมพระเกียรติฯ
ซอฟียา ออกูแน็วสกา

| ซอฟียา ออกูแน็วสกา |
| --- | --- |
Софі́я Окуне́вська

เกิด: 12 พฤษภาคม ค.ศ. 1865(1865-05-12) ดอว์ฌันกา กาลิเชีย จักรวรรดิออสเตรีย-ฮังการี
เสียชีวิต: 24 กุมภาพันธ์ ค.ศ. 1926(1926-02-24) (60 ปี) ลวิว
สุสาน: สุสานลือชากิว
ศิษย์เก่า: แพทยศาสตรบัณฑิต มหาวิทยาลัยซือริช
มีชื่อเสียงจาก: แพทย์สตรีคนแรกในออสเตรีย-ฮังการี
อาชีพทางวิทยาศาสตร์
สาขา: แพทยศาสตร์
 
ซอฟียา อาตานาซิวนา ออกูแน็วสกา-มอราแช็วสกา (ยูเครน: Софі́я Атана́сівна Окуне́вська-Мораче́вська; เยอรมัน: Sofia Okunewska-Moraczewska; 12 พฤษภาคม 1865 – 24 กุมภาพันธ์ 1926) เป็นแพทย์ นักการศึกษา นักวิชาการ และนักนิยมสิทธิสตรีชาวยูเครน เธอเป็นสตรีคนแรกจากกาลิเชียที่ได้รับประกาศนียบัตรเตรียมอุดมศึกษา (gymnasium diploma) และจบการศึกษาจากมหาวิทยาลัย เธอยังเป็นสตรีคนแรกที่จบการศึกษาในระดับแพทยศาสตรบัณฑิตและเป็นสตรีคนแรกที่เป็นแพทย์ในจักรวรรดิออสเตรีย-ฮังการี เธอเป็นผู้ริเริ่มการใช้รังสีรักษาในโรคมะเร็งในกาลิเชียและออสเตรีย-ฮังการี เธอจัดสอนวิชาต่าง ๆ แก่ภคินีพยาบาลและหมอตำแย/นางพยาบาลผดุงครรภ์ รวมถึงยังเป็นผู้มีส่วนในการสนับสนุนการจัดตั้งสหภาพแพทย์แห่งแรก และเรียบเรียงพจนานุกรมศัพท์ทางการแพทย์เป็นภาษายูเครน นอกจากวิชาชีพในเมืองลวิวแล้ว เธอยังประกอบวิชาชีพทั้งในสวิตเซอร์แลนด์ เช็กเกีย และในค่ายชาวออสเตรียในสมัยสงครามโลกครั้งที่หนึ่ง
ออกูแน็วสกาเป็นนักเคลื่อนไหวสาธารณะและบุคคลสำคัญของขบวนการเรียกร้องสิทธิสตรีในกาลิเชียและออสเตรีย-ฮังการี เธอยังมีผลงานในแวดวงวรรณกรรมด้วยการตีพิมพ์กาลานุกรมสตรีฉบับแรก คือ พวงดอกไม้แรก (Пе́рший віно́к) ในนั้นเธอตีพิมพ์เรื่องราวเกี่ยวกับชีวิตในเมืองใหญ่ในชื่อ ทราย! ทราย! (Пісо́к! Пісо́к!) รวมถึงชิ้นงาน พันธนาการทางครอบครัวของสตรีในบทเพลงและพิธีกรรมการสมรส (Роди́нна нево́ля жіно́к в пісня́х і обря́дах весі́льних) ช่วงบั้นปลายชีวิตของเธออยู่ในเมืองลวิวที่ซึ่งเธอเปิดคลินิกขนาดเล็ก เธอเสียชีวิตจากไส้ติ่งอักเสบเป็นหนองในโรงพยาบาล ร่างของเธอฝังอยู่ที่สุสานลือชากิวในลวิว
ชีวิตช่วงต้น

ออกูแน็วสกาเกิดเมื่อวันที่ 12 พฤษภาคม 1865 ในหมู่บ้านดอว์ฌันกา (Довжа́нка) ใกล้กับเมืองแตร์นอปิล บิดาชื่อ อาตานัส ดานีลอวึช ออกูแน็วสกึย (Атана́с Дани́лович Окуне́вський) มารดาชื่อ การอลีนา ลูชากิวสกา (Каролі́на Лучакі́вська) มารดาเสียชีวิตในปี 1870 นับจากนั้นผู้ที่รับหน้าที่เลี้ยงดูเธอก็คือ แตออฟีลียา ออกูแน็วสกา-ออซาร์แกวึช (Теофі́лія Окуне́вська-Озарке́вич) ผู้เป็นป้า/อา ทำให้เธอได้รู้จักมักคุ้นกับลูกพี่ลูกน้องคนหนึ่งคือ นาตาลียา กอบรึนสกา ซึ่งต่อมากลายเป็นนักเขียนที่มีชื่อเสียง
ในปี 1884 เธอได้รับอนุญาตให้เข้าสอบเพื่อศึกษาต่อในระดับเตรียมอุดมศึกษา (gymnasium) และในปี 1885 เธอสอบผ่านที่โรงเรียนเตรียมอุดมศึกษาลวิว สร้างชื่อเสียงให้เธอไปทั่วทั้งกาลิเชีย
เนื่องจากในจักรวรรดิออสเตรีย-ฮังการีไม่อนุญาตให้สตรีศึกษาในระดับมหาวิทยาลัยจนกระทั่งปี 1900 ในปี 1887 เธอและนาตาลียา กอบรึนสกา ญาติของเธอ จึงเข้าศึกษาต่อที่มหาวิทยาลัยในสวิตเซอร์แลนด์ ญาติของเธอศึกษาวิชาเศรษฐศาสตร์ ส่วนเธอศึกษาที่คณะแพทยศาสตร์ มหาวิทยาลัยซือริช จบการศึกษาในเดือนมกราคม 1896 ถือเป็นแพทย์หญิงคนแรกในออสเตรีย-ฮังการี และถือเป็นสตรีชาวยูเครนคนแรกในกาลิเชียที่ได้รับประกาศนียบัตรแพทยศาสตรบัณฑิต
ในเดือนกุมภาพันธ์ 1896 หลังแต่งงานที่ซือริช เธอให้กำเนิดบุตรชื่อยูรีย์ (Ю́рій) ในปีเดียวกันนั้นเธอได้ตีพิมพ์วิทยานิพนธ์ว่าด้วยการเปลี่ยนแปลงของเลือดจากอิทธิพลของภาวะเลือดจาง ซึ่งส่งผลให้เธอจบการศึกษาวุฒิบัตรแพทย์ แพทยศาสตรบัณฑิต จากมหาวิทยาลัยซือริช
กิจกรรมเรียกร้องสิทธิสตรี

ซอฟียาเป็นนักเปียโนที่มีความสามารถสูงโดดเด่น และเมื่อเธอพบกับออลฮา กอบือเลียนสกา น้องสาวของยูลีอัน กอบือเลียนสกึย ครูที่โรงเรียนเตรียมอุดมศึกษา เธอก็สร้างความประทับใจให้กับออลฮาอย่างมาก ทั้งสองกลายมาเป็นเพื่อนที่ดีต่อกัน
ซอฟียากับนาตาลียา กอบรึนสกา และออลฮา กอบือเลียนสกา มีบทบาทอย่างสม่ำเสมอในการพัฒนาขบวนการสตรีในกาลิเชียและบูโควีนา เธอเป็นผู้ชื่นชอบกิจกรรมเดินในธรรมชาตินาน ๆ การขี่ม้า การเล่นสกี การพิชิตยอดเขา และพยายามมีส่วนร่วมในกีฬาที่ในเวลานั้นมีแต่บุรุษเป็นผู้สนับสนุน ในปี 1887 เธอตีพิมพ์เรื่องเล่าเชิงจิตวิทยาสังคมเรื่อง ทราย! ทราย! และบทค้นคว้าเชิงวิทยาศาสตร์ พันธนาการทางครอบครัวของสตรีในบทเพลงและพิธีกรรมการสมรส ลงในกาลานุกรมสตรีฉบับแรกของกาลิเชียชื่อ พวงดอกไม้แรก โดยใช้นามปากกาว่า "แยรือนา" (Єри́на)
ซัมซุน

ระวังสับสนกับ ซัมซุง
บทความนี้เกี่ยวกับนคร สำหรับจังหวัด ดูที่ จังหวัดซัมซุน
| ซัมซุน |
| --- | --- |
เทศบาลนครหลวง
ตามเข็มนาฬิกาจากบนบนขวา: เรือซัมซูนุม-1 และชายฝั่ง, อนุเสาวรีย์เกียรติยศ, ศูนย์วัฒนธรรมอาทาทืร์ค, Bandırma Ferry and National Struggle Park Open Air Museum, จัตุรัส Saathane, ร้าน 55
ซัมซุนที่ตั้งของซัมซุนในประเทศตุรกีแสดงแผนที่ประเทศตุรกีซัมซุนซัมซุน (ทะเลดำ)แสดงแผนที่ทะเลดำ
พิกัด:  41°17′25″N 36°20′01″E﻿ / ﻿41.29028°N 36.33361°E﻿ / 41.29028; 36.33361
ประเทศ:  ตุรกี
ภูมิภาค: ทะเลดำ
จังหวัด: ซัมซุน
การแบ่งเขตการปกครอง:  รายการ อาทากุม จานิก อิลกาดึม เทกเกเกิย 
การปกครอง
 • นายกเทศมนตรี: มุสทาฟา เดมีร์ (พรรคอาคา)
พื้นที่
 • เทศบาลนครหลวง: 1,055 ตร.กม. (407 ตร.ไมล์)
ความสูง: 4 เมตร (13 ฟุต)
ประชากร (2021)
 • เทศบาลนครหลวง: 1,356,079 คน
 • ความหนาแน่น: 573 คน/ตร.กม. (1,480 คน/ตร.ไมล์)
 • เขตเมือง: 710,000 คน
GDP
 • เทศบาลนครหลวง: 74.830 พันล้านลีราตุรกี  8.332 พันล้านดอลลาร์สหรัฐ (2021)
 • ต่อหัว: 54,873 ลีราตุรกี 6,110 ดอลลาร์สหรัฐ (2021)
เขตเวลา: UTC+03:00 (เวลาในประเทศตุรกี)
รหัสไปรษณีย์: 55
รหัสพื้นที่: (+90) 362
ป้ายทะเบียน: 55
ภูมิอากาศ: Cfa
เว็บไซต์: www.samsun.bel.tr www.samsun.gov.tr
ซัมซุน (ตุรกี: Samsun) เดิมมีชื่อว่า ซัมป์โซนตา (กรีก: Σαμψούντα) และ อามีซอส (กรีกโบราณ: Ἀμισός) เป็นนครที่ชายฝั่งตอนเหนือของประเทศตุรกีและเมืองท่าหลักริมทะเลดำ มีประชากรอาศัยอยู่ในนครนี้มากกว่า 700,000 คน นครนี้เป็นเมืองหลักของจังหวัดซัมซุนที่มีประชากรมากกว่า 1,350,000 คน ซัมซุนเป้นที่รู้จักจากการเป้นสถานที่ที่มุสทาฟา เคมัล อาทาทืร์คเริ่มต้นสงครามประกาศอิสรภาพตุรกีใน ค.ศ. 1919
เมืองพี่น้อง

นอร์ทลิตเติลร็อก รัฐอาร์คันซอ สหรัฐ (2006)
โกร์แกน ประเทศอิหร่าน (2006)
อิสเกเล ไซปรัสเหนือ (2006)
โนโวรอสซีสค์ ประเทศรีสเซีย (2007)
ดาร์-เอส-ซาลาม ประเทศแทนซาเนีย (2007)
คาลมาร์ ประเทศสวีเดน (2008)
บอร์โด ประเทศฝรั่งเศส (2010)
คีล ประเทศเยอรมนี (2010)
เบิร์ชกอ ประเทศบอสเนียและเฮอร์เซโกวีนา (2012)
บินซัรต์ ประเทศตูนิเซีย
ดอแนตสก์ ประเทศยูเครน
อักกรา ประเทศกานา
บิชเคก ประเทศคีร์กีซสถาน
แหล่งข้อมูลอื่น

Samsun Governor's Office (ในภาษาตุรกี)
Samsun Metropolitan Municipality เก็บถาวร 2009-02-07 ที่ เวย์แบ็กแมชชีน (ในภาษาตุรกี)
Official Tourist Information
Samsun News (ในภาษาตุรกี)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
อื่น ๆ:  İslâm Ansiklopedisi
แบบจำลองมาตรฐาน

แบบจำลองมาตรฐานของอนุภาคมูลฐาน ที่มีรุ่นตระกูลของสสารสามรุ่นโดยมี เกจโบซอน อยู่ในแถวที่สี่ และฮิกส์โบซอนอยู่ในแถวที่ห้า
แบบจำลองมาตรฐาน (อังกฤษ: Standard Model) ของฟิสิกส์ของอนุภาคเป็นทฤษฎีที่ดีที่สุดในปัจจุบันสำหรับอธิบายแรงพื้นฐานสามชนิดในธรรมชาติ  (ไม่รวมแรงโน้มถ่วง) ตลอดถึงอนุภาคมูลฐานที่มีผลกระทบอยู่ในแรงพื้นฐานเหล่านั้น อนุภาคเหล่านี้ประกอบกันขึ้นเป็นสสารที่เรามองเห็นได้ในเอกภพ มีการทดลองฟิสิกส์พลังงานสูงมากมายนับแต่ช่วงกลางคริสต์ศตวรรษที่ 20 ที่เผยให้เห็นความสอดคล้องระหว่างการทดลองกับแบบจำลองมาตรฐาน แต่แบบจำลองมาตรฐานนี้ก็ยังไม่อาจจัดเป็นทฤษฎีแห่งสรรพสิ่งได้ เพราะมันยังไม่สามารถอธิบายแรงโน้มถ่วง สสารมืด หรือพลังงานมืดได้ นอกจากนี้ยังไม่มีคำอธิบายที่หมดจดสำหรับเลปตอนด้วย เพราะยังไม่สามารถอธิบายถึงสภาวะมวลนิวตริโนที่ไม่เท่ากับศูนย์
การจำแนกอนุภาค

แบบจำลองมาตรฐานประกอบด้วยอนุภาคมูลฐาน 61 ชนิด ดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | จำนวนชนิด | จำนวนรุ่นตระกูล | ปฏิยานุภาค | ประจุสี | จำนวนรวม |
| ควาร์ก | 2 | 3 | คู่ | 3 | 36 |
| เลปตอน | 2 | 3 | คู่ | ไม่มี | 12 |
| กลูออน | 1 | 1 | เดี่ยว | 8 | 8 |
| W โบซอน | 1 | 1 | คู่ | ไม่มี | 2 |
| Z โบซอน | 1 | 1 | เดี่ยว | ไม่มี | 1 |
| โฟตอน | 1 | 1 | เดี่ยว | ไม่มี | 1 |
| ฮิกส์โบซอน | 1 | 1 | เดี่ยว | ไม่มี | 1 |
| รวม | รวม | รวม | รวม | รวม | 61 |
แรงพื้นฐาน

บทความหลัก: อันตรกิริยาพื้นฐาน
แบบจำลองมาตรฐานอธิบายอันตรกิริยาพื้นฐานในธรรมชาติสามแรงจากทั้งหมดสี่แรง ตามแบบจำลองมาตรฐานอันตรกิริยาพื้นฐานมาจากการแลกโบซอนกันของอนุภาคที่รับผลกระทบของอันตรกิริยานั้น ๆ ตัวอย่างเช่นโฟตอนทำหน้าที่สื่อแรงแม่เหล็กไฟฟ้าและกลูออนสำหรับอันครกิริอย่างเข้ม อนุภาคเหล่านั้นเรียกรวม ๆ ว่าพาหะแรง (force carrier)
แหล่งข้อมูลอื่น > สำหรับผู้อ่านทั่วไป

Oerter, Robert (2006) The Theory of Almost Everything: The Standard Model, the Unsung Triumph of Modern Physics. Plume.
Schumm, Bruce A. (2004) Deep Down Things: The Breathtaking Beauty of Particle Physics. Johns Hopkins Univ. Press. ISBN 0-8018-7971-X.
Victor Stenger (2000) Timeless Reality. Prometheus Books. Chpts. 9-12.
explain it in 60 seconds
แหล่งข้อมูลอื่น > ตำราพื้นฐาน

W. Greiner and B. Müller, with a foreword by D.A. Bromley. (2000). Gauge Theory of Weak Interactions. Springer. ISBN 3-540-67672-4.
Coughlan, G. D., J. E. Dodd, and B. M. Gripaios (2006) The Ideas of Particle Physics: An Introduction for Scientists, 3rd ed. Cambridge Univ. Press. An undergraduate text for those not majoring in physics.
Griffiths, David J. (1987). Introduction to Elementary Particles. Wiley, John & Sons, Inc. ISBN 0-471-60386-4.
Kane, Gordon L. (1987). Modern Elementary Particle Physics. Perseus Books. ISBN 0-201-11749-5.
แหล่งข้อมูลอื่น > ตำราขั้นสูง

Cheng, Ta Pei; Li, Ling Fong (2006). Gauge theory of elementary particle physics. Oxford University Press. ISBN 0-19-851961-3.{{cite book}}:  CS1 maint: multiple names: authors list (ลิงก์) Highlights gauge theory aspects of the Standard Model.
Donoghue, J. F.; Golowich, E.; Holstein, B. R. (1994). Dynamics of the Standard Model. Cambridge University Press. ISBN 978-0521476522.{{cite book}}:  CS1 maint: multiple names: authors list (ลิงก์) Highlights dynamical and phenomenological aspects of the Standard Model.
O'Raifeartaigh, L. (1988). Group structure of gauge theories. Cambridge University Press. ISBN 0-521-34785-8. Highlights group-theoretical aspects of the Standard Model.
บทสรุปของปฏิสัมพันธ์ระหว่างอนุภาคด้วยกันที่อธิบายโดยแบบจำลองมาตรฐาน
ปฏิสัมพันธ์ในแบบจำลองมาตรฐาน  แผนภาพฟายน์แมนสร้างมาจากจุดยอดเหล่านี้ q คือควาร์กใดๆ, g คือกลูออน, X คืออนุภาคมีประจุ, γ คือโฟตอน, f คือเฟอร์มิออน, m คืออนุภาคมีมวล (เป็นไปได้ว่ายกเว้นนิวตริโน), mB คือโบซอนมีมวล  ในแผนภาพที่มีเครื่องหมายแยกด้วย / จะเป็นอนุภาคหนึ่งในนั้น  ในแผนภาพที่มีเครื่องหมายแยกด้วย | เครื่องหมายจะต้องเป็นลำดับเดียวกัน เช่นแรงอย่างอ่อนในโบซอนสี่ตัวที่เป็นไปได้คือ WWWW, WWZZ, WWγγ, WWZγ
พระเจ้าบรมวงศ์เธอ พระองค์เจ้าวาปีบุษบากร

| พระเจ้าบรมวงศ์เธอ พระองค์เจ้าวาปีบุษบากร |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 25 มิถุนายน พ.ศ. 2434
สิ้นพระชนม์: 15 ธันวาคม พ.ศ. 2525 (91 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาพร้อม ในรัชกาลที่ 5
พระเจ้าบรมวงศ์เธอ พระองค์เจ้าวาปีบุษบากร (25 มิถุนายน พ.ศ. 2434 - 15 ธันวาคม พ.ศ. 2525) เป็นพระราชธิดาพระองค์ที่ 84 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม เป็นพระขนิษฐา ในพระบาทสมเด็จพระมงกุฎเกล้าเจ้าอยู่หัว และเป็นเชษฐภคินี ในพระบาทสมเด็จพระปกเกล้าเจ้าอยู่หัว
พระประวัติ

พระเจ้าบรมวงศ์เธอ พระองค์เจ้าวาปีบุษบากร มีพระนามลำลองว่า เสด็จพระองค์วาปี เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม เมื่อวันพฤหัสบดี แรม 4 ค่ำ เดือน 7 ปีเถาะ ตรีศก จ.ศ. 1253 ตรงกับวันที่ 25 มิถุนายน พ.ศ. 2434 หลังจากพระมารดาถึงแก่อนิจกรรม สมเด็จพระนางเจ้าสว่างวัฒนา พระบรมราชเทวีทรงทูลขอพระราชทาน พระเจ้าลูกเธอ พระองค์เจ้าวาปีบุษบากร มาอภิบาลเป็นพระราชธิดาบุญธรรม พร้อมกับพระเจ้าลูกเธอ พระองค์เจ้าเยาวภาพงศ์สนิท พระเจ้าลูกยาเธอ พระองค์เจ้ารังสิตประยูรศักดิ์ และพระเจ้าลูกเธอ พระองค์เจ้าประภาพรรณพิไลย
พระเจ้าบรมวงศ์เธอ พระองค์เจ้าวาปีบุษบากร สิ้นพระชนม์เมื่อวันที่ 15 ธันวาคม พ.ศ. 2525 พระราชทานเพลิงพระศพ ณ พระเมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 26 มีนาคม พ.ศ. 2526  มีพระชันษายืนยาวถึง 91 ปี นับเป็นพระราชบุตรในพระบาทสมเด็จพระจุลจอมเกล้าเจ้าอยู่หัวที่มีพระชันษาสูงที่สุดและมีพระชนม์ชีพเป็นพระองค์สุดท้าย และเป็นพระราชธิดาบุญธรรมพระองค์เดียวที่มีพระชนมชีพอยู่จนได้จัดการพระบรมศพของพระมารดาเลี้ยง คือสมเด็จพระศรีสวรินทิราบรมราชเทวี พระพันวัสสาอัยยิกาเจ้า ที่ทรงอภิบาลพระองค์มาตั้งแต่ยังทรงพระเยาว์ และทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร ตราบจนสิ้นพระชนม์
พระเกียรติยศ

| ธรรมเนียมพระยศของ พระองค์เจ้าวาปีบุษบากร |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

25 มิถุนายน พ.ศ. 2434 - 23 ตุลาคม พ.ศ. 2453 : พระเจ้าลูกเธอ พระองค์เจ้าวาปีบุษบากร
23 ตุลาคม พ.ศ. 2453 - 26 พฤศจิกายน พ.ศ. 2468 : พระเจ้าน้องนางเธอ พระองค์เจ้าวาปีบุษบากร
26 พฤศจิกายน พ.ศ. 2468 - 2 มีนาคม พ.ศ. 2477 : พระเจ้าพี่นางเธอ พระองค์เจ้าวาปีบุษบากร
2 มีนาคม พ.ศ. 2477 - 15 ธันวาคม พ.ศ. 2525 : พระเจ้าบรมวงศ์เธอ พระองค์เจ้าวาปีบุษบากร
พระเกียรติยศ > เครื่องราชอิสริยาภรณ์

พระองค์เจ้าวาปีบุษบากรได้รับพระราชทานเครื่องราชอิสริยาภรณ์ชั้นสูงสุด ดังนี้
พ.ศ. 2493 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2482 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2469 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พงศาวลี

แถวนั่งกับพื้น ขวาสุด
ธอร์คิลด์ โฟก์เด

ผู้บัญชาการตำรวจเดนมาร์กคนปัจจุบัน
| ธอร์คิลด์ โฟก์เด |
| --- | --- |
เกิด:  (1965-07-18) 18 กรกฎาคม ค.ศ. 1965 (59 ปี) นอร์นิสซุม ประเทศเดนมาร์ก
การศึกษา: นิติศาสตรมหาบัณฑิต
ศิษย์เก่า: มหาวิทยาลัยออร์ฮูส
อาชีพตำรวจ
สังกัด: กองกำลังตำรวจแห่งชาติเดนมาร์ก
ประจำการ: 1 มีนาคม ค.ศ. 2020 – ปัจจุบัน
ตำแหน่ง: ผู้บัญชาการตำรวจแห่งชาติ 
หมายเลขป้าย: ซิ0500
 
ธอร์คิลด์ โฟก์เด (เดนมาร์ก: Thorkild Fogde; 18 กรกฎาคม ค.ศ. 1965 – ) เป็นเจ้าหน้าที่ตำรวจชาวเดนมาร์กและปัจจุบันเป็นผู้บัญชาการกองกำลังตำรวจแห่งชาติเดนมาร์ก เขาได้รับตำแหน่งผู้บัญชาการตำรวจแห่งชาติเมื่อวันที่ 1 มีนาคม ค.ศ. 2020 แทนที่เยนส์ เฮนริก ฮอยปีแยร์
ชีวิตช่วงต้น

โฟก์เดสำเร็จการศึกษานิติศาสตรมหาบัณฑิตจากมหาวิทยาลัยออร์ฮูสตั้งแต่ ค.ศ. 1991 เขาเป็นอดีตเสมียนกระทรวงยุติธรรมและสำนักนายกรัฐมนตรี นอกจากนี้ เขายังทำหน้าที่เป็นตุลาการในศาลรอสกิลด์ตั้งแต่ ค.ศ. 1993 ถึง ค.ศ. 1994
อาชีพตำรวจ

ใน ค.ศ. 2009 โฟก์เดได้รับการว่าจ้างให้เป็นโพลิทิดิเรเทอร์ในกองกำลังตำรวจซีแลนด์เหนือ และต่อมาในปี ค.ศ. 2012 ในตำแหน่งโพลิทิดิเรเทอร์ของริจสโปลีเทียท์ ครั้นตั้งแต่ ค.ศ. 2013 ถึง 2017 เขาดำรงตำแหน่งโพลิทิดิเรเทอร์ของกองกำลังตำรวจโคเปนเฮเกน
ซึ่งในเดือนเมษายน ค.ศ. 2017 เขาได้รับตำแหน่งผู้บริหารกรมราชทัณฑ์และคุมประพฤติของเดนมาร์ก
เมื่อวันที่ 24 สิงหาคม ค.ศ. 2022 โฟก์เดได้รับการปลดจากราชการหลังการสังหารมิงค์ในประเทศเดนมาร์ก ค.ศ. 2020 และถูกเรียกตัวไปสอบสวนอย่างเป็นทางการรวมถึงพิจารณาวินัย อย่างไรก็ตาม เขาได้รับการแต่งตั้งให้เป็นผู้บัญชาการตำรวจแห่งชาติอีกครั้งเมื่อวันที่ 10 กุมภาพันธ์ หลังจากการสอบสวนเบื้องต้นเสร็จสิ้นอย่างเป็นทางการแล้ว และสรุปว่าเขาไม่ได้กระทำความผิดใด ๆ